Speel jou Kaarte REG | South Africa
LOCAL TIME: 08:54 pm | Sunday, 31 May
Where am I? ShowMe™ » Business > Business & Finance > Speel jou Kaarte REG
Rooi Rose Tydskrif September 2013
Speel jou Kaarte REG
Deur: Salomé Delport. Artikel uit die September 2013 uitgawe van rooi rose Tydskrif.
Watter beloningskaarte gee jou regtig ietsie terug? Of is dit meer praat as ponde in jou sak? Ons vergelyk die voordele en hoeveel hulle jou regtig kos
Ons eerste beloningskaarte, Kaapse Koophulp, Pretorium Trust, B Samba en Koopkrag, is in die swaarkrydae rondom die Tweede Wêreldoorlog deur staatsdiensamptenare begin, met die idee dat lede 'n winkel ondersteun in ruil vir afslag. Sy voordeel is 'n massa voete deur sy winkel, en die lede s'n 'n stewige korting in hul sak.
Hulle werk vandag nog so, met omtrent tien duisend winkels in hul netwerke en sowat 100 000 lede. Kaapse Koophulp het R48 miljoen rand in November aan hul 40 000 lede uitbetaal en Pretorium Trust R45 miljoen aan hul 24 000 lede… reg voor die Kersvakansie. Dit is 'n wen-wen-resep en vandag is daar dosyne kaarte met voordele, soos hierdie gewildes:
Hoe dit werk: Kaapse Koophulp, Pretorium Trust, Samba en Koopkrag werk almal op dieselfde beginsel: jy moet 'n sekere minimum verdien (R4 000 vir die Koophulp) en 'n skoon kredietgeskiedenis hê. Skole kan ook aansluit. Jy kan tot op 'n gespesifiseerde bedrag per maand by deelnemende winkels bestee. wat die koopkaart faktureer. Jy vereffen aan die einde van die maand net jou een koopkaartrekening. Handelaars sluit in van gewone kettingwinkels, supermarkte, versekering en selfs huurkoopfinansiering en by sommige ook petrolafslag.
Wat wen jy? Tot 5% terug op jou jaar se kaartkope.
Wat kos dit jou? Van werklik niks tot 'n kaartbedrag van R75 per jaar. Kyk op elkeen se webwerf.
FNB se eBucks
Hoe werk dit? Jy open 'n tjekrekening of kredietkaart en betaal jou aankope doodgewoon. Jy kan ook aanlynkopies betaal by hul aanlynwinkel, Zando. Kalaliari.net, Engen en so aan.
Wat wen jy? Jv kry aan die einde van die maand van 0,04% tot 2,5% in eBucks terug op jou aankope, afhangende van die vlak waarvoor jy kwalifiseer. Elke 10 eBucks is R1 werd. Gestel jy bestee R1000, dan gee dit jou van 4 tot 25 eBucks, oftewel van 40c tot R2,50. Jy kan jou eBucks opspaar, gebruik om petrol in te gooi, of selfs 'n vliegkaartjie koop, mits jy genoeg het om vir die hele kaartjie te betaal. 'n Kaartjie op Emirates kos jou 5 000 eBucks, wat beteken dat jy R1 miljoen moes bestee om een kaartjie te koop.
Wat kos dit jou? Niks op jou tjekrekening nie, buiten jou gewone bankkoste. As jy van jou kredietkaart af werk, kos dit jou 'n eenmalige koppelingsbedragvan R200.
Oppas vir meer koop, want jy wen net 40c – R2.50 per R1 000 uitgegee.
Standard Bank se Ucount
Hoe werk dit? Jy open 'n tjek-, debiet- of kredietkaartrekening, registreer vir 'n Ucount en betaal jou aankope doodgewoon. Elke kopie gee jou punte op jou beloningskaart. Jy kan hierdie kaart gebruik om te betaal vir petrol by Caltex, toegang tot Bidvest-sakesitkamers, punte ruil vir SAA Voyager myle teen 1 myl per punt, inkopies doen by Standard Bank se aanlynwinkel, of ander deelnemende aanlynwinkels, in jou spaarrekening stort of aan 'n gekose liefdadigheidsorganisasie skenk.
Hoe meer dienste jy van Standard Bank gebruik, hoe hoër klim jou vergoedingsvlak en hoe 'n groter persentasie punte verdien jy. Dit het 'n ingeboude "groen" aksie deur jou na 'n hoër beloningsvlak op te stoot as jy byvoorbeeld jou rekening per e-pos eerder as per landpos ontvang. Dit gee jou nie korting op drank en sigarette nie.
Moenie % punte terug lees as % geld terug nie. Tien punte is R1. Maar spaar sente en wen rande!
Wat wen jy? Op die hoogste vlak wen jy tot 10% aan beloningspunte terug aan wat jy aan kruideniersware bestee, 5% in punte terug op wat jy by Clicks en Coricraft bestee en tot 1,5% in punte op wat jy by enige ander plek uitgee. Elke 10 punte is R1 werd. As jy op die hoogste vlak is en deur die maand R1000 bestee het, kry jy 100 punte en dus R10 terug vir petrol, hul aanlyn- aankopies en Bidvest-lughawesitkamers.
Petrol werk eftens anders: pleks van punte, kry jy konkrete geld terug op jou beloningskaart vir petrol wat by Caltex ingegooi is. As promosie kry jy van nou tot 31 Desember R1 terug op elke liter petrol, of R50 as jou motor 50 liter neem, en van volgende jaar af 20c of dan R10 op 50 liter. Jy kan self besluit wanneer jy jou petrolbonus wil gebruik en dit dus vir jou vakansierit spaar.
Wat kos dit jou? R20 per maand. betaalbaar as R240 per jaar.
Hoe werk dit? Jy sluit aan op jou keuse van drie vlakke, teen R26, R32 of R45 per maand, met ooreenstemmende voordele.
Wat wen jy? Die middelfooi (R32) gee jou heelwat, mits jy dit gebruik: twee kaartjies vir enige fliek enige dag van die week teen halfprys, aanbiedings soos beperkte Planet Fitness-lidmaatskap teen R69 per maand, R350 korting op jou aansluitingsgeld by Run/Walk for Life, 20% korting as jy aansluit by Preggi Bellies, 10% afslag by Piatto en Kauai Juice Maandae tot Donderdae, 5% afslag by Dream Nails op Maandae tot Donderdae, en so aan. Jy kry ook geskenkbewyse en afslag op winkelkopies. Party aanbiedings is werklik goedkoop, party superduur.
Wat kos dit jou? R26, R36 of R45 per maand, saam met die gewone koste aan jou Edgars- rekening soos verpligte kaartbeskerming.
Hoe werk dit? Dit werk basies soos 'n krediet- of debietkaart om veral vir uiteet-, hotel- en reisuitgawes te betaal. Deelnemende handelaars is hoofsaaklik in hierdie bedrywe.
Wat wen jy? Jou vernaamste voordele is een Voyager-myl per R9 bestee, lugmyle op kaartjies op sekere lugdienste, SAA en BA ingesluit, en concierge-hulp soos toegang en besprekings by meer eksklusiewe gholfklubs by jou bestemmings en toegang tot die sakesitkamer op lughawens, wat 'n koerant, gerieflike sitplek, internet en versnaperings insluit. Jy kry ook voorwaardelike reisversekering van tot R80 000 plaaslik en tot R2 miljoen internasionaal, met noodbystand, dood en ongeskiktheidsdekking.
Wat kos dit jou? Vir besigheidskaarte R420 met tot R220 vir gekoppelde kaarte. Vir jou as individu jaarliks R606 vir 'n persoonlike kaart met gratis gekoppelde kaarte en 'n verdere R200 as jy lugmyle wil verdien. Ekstra bankgeld op kaart-transaksies (detail op hul webwerf). Jy kry gratis toegang tot die sakesitkamers as jy R12 000 per kwartaal met jou Diners-kaart betaal het, met 'n maksimum van vyf keer per maand. Jy mag gaste saamnooi. teen R135 per persoon vir binnelandse en R240 vir buitelandse gebruik. Jy betaal self soveel as jy jou vyf keer oorskry.
'Maak dit jou mikpunt om elke maandeinde al jou kaarte skoon af te betaal en dan geld weg te sit vir noodgevalle om te spaar' Suze Orman
Daar is 'n magdom lojaliteitskaarte soos Tsogo Sun Frequent Guest. PicknPay SmartShopper, Dis-Chem-kaart, Spar-bucks. Clicks-klubkaart, My-School, Queenspark-kaart en SAA Frequent Flyer.
Hoe werk dit? (Almal beloon jou, of jou gunstelingskool of liefdadigheidsorganisasie, met 'n persentasie van jou aankope as afslag op volgende inkopies by hulle. Hoe meer jy bestee, hoe meer wen jy.
Wat wen jy? Afslag, gratis goedere en spesiale aanbiedings. Tsogo Sun gee jou 'n nag vir elke tien nagte deurgebring by Southern Sun-hotelle met 'n sjokolade op jou kussing én 'n lekkerder een soos jy opgradeer en meer oorslaap. Frequent Flyer gee jou afslag op kaartjies. toegang tot sakesitkamers en laat jou meer bagasiekilogramme toe, mits jy genoeg vlieg. Dis-Chem gee jou afslag op aankopies. Clicks-klubkaart gee jou korting op fliekkaartjies by NuMetro van Maandag tot Vrydag, en 'n klein afslag by City Lodge, Avis, Discovery Vitality en so aan. Smartshopper gee jou ekstra afslag op sekere produkte.
Wat kos dit jou? Hierdie soort kaarte is gewoonlik gratis.
Hoe werk dit? As jy minstens R7 000 per maand met hul kredietkaart by enige ander winkel aankoop, kry jy R140 per maand om op produkte in Clicks te bestee.
Wat wen jy? Tot R140 se produkte, asook gratis begrafnisdekking. reisverseklering en outomatiese Clicks-klubkaartvoordele.
Wat kos dit jou? R280 per jaar, plus R135 per jaar per ekstra kaart vir gesinslede, plus 'n eenmalige aansluitingsbedrag van R160.
Hoe werk dit? Jy word beloon vir 'n gesonde leefstyl, soos bepaal deur aanlynvraelyste, hoeveel keer jy gaan gim, as jy jou griepvaksien gekry het, nie rook nie, jou bloeddruk, gewig, bloedsuiker, cholesterol en gemoedsgesondheid laat evalueer (party aanlyn, ander by 'n dieetkundige, apteek of dokter) en veral as jy gesonde kositems by Woolworths of Pick n Pay koop, soos groente, vrugte. vleis, eiers, vis, lae-GI-brood, neute, sade. olies en lensies.
Wat wen jy? Jy verdien 'n komplekse stelsel punte waarvolgens jy kwalifiseer vir afslag van tot 25% op gesonde kositems en tot 35% op sekere lugrederye, 'n klein afslag by Greyhound, Europcar en so aan. Kinders onder twaalf wat hul aanlyn gesondheidsprofiel voltooi. kan bedags gratis fliek. Volwassenes se fliekkaartjies kos R22. Jy kry afslag op lidmaatskap by gims soos Planet Fitness. Virgin Active en Curves.
Wat kos dit jou? R155 per maand vir een lid; R179 vir twee en R199 vir drie of meer.
Nedbank SAA Voyager
Hoe werk dit? Dit is 'n doodgewone visakredietkaart. As jy R60 000 per jaar daardeur sit, kwalifiseer jy vir 'n gratis tweede vliegkaartjie in Afrika. Met R160 000 kry jy 'n gratis tweede kaartjie vir enige plek ter wêreld waarheen SAA vlieg. Jy kan opgradeer na Premium en moet dan ooreenstemmend R80 000 of R180 000 deur die jaar daarmee betaal.
Wat wen jy? 'n Ekstra vliegkaartjie vir jou maat. Maar dit sluit lughawebelasting uit. Op die Premium-kaart kry jy meer myle, toegang tot lughawesitkamers en word jou reisversekering opgestoot tot R6 miljoen, teenoor die Gold-kaart se R4 miljoen.
Wat kos dit jou? Vir die Premium-kaart moet jy minstens R300 000 per jaar verdien, kwalifiseer vir 'n kredietkaart en jaarliks R1740 betaal. Jy kan nog twee kaarte gratis kry maar betaal vir verdere kredietkaarte R100 elk. Vir Gold moet jy R180 000 per jaar verdien en jaarliks hiervoor R585 betaal. Jy kry een ekstra kredietkaart gratis en betaal R100 vir verdere kredietkaarte.
Wat dink jy? Gee jou mening en wen
Stem ja of nee op die vraag in "Wat dink jy" en jy kan 'n geskenkbewys van R2 000 vir Placecol-salonbehandelings wen. Placecol bied uitmuntende behandelings en tegnologie teen bekostigbare pryse, en is in 2010 en 2011 in Beeld se leserskeuse-toekennings as die top-skoonheidsalon in SA aangewys.
Vir meer inligting: 086111 22 22, www.placecol.com.
Vraag: Dink jy beloningskaarte hou werklik voordele in?
Besoek vandeesweek ons webblad http://www.rooirose.co.za/webwerfkompetisies.aspx en klik op skakel om deel te neem. Sluitingsdatum: 15 September 2013